
	Targed 1
	Parhau i ddarllen ystod o lenyddiaeth gan gynnwys dogfennaeth Estyn, Llywodraeth Cymru a’r OECD.

	Targed 2
	Gwneud cysylltiadau gyda’r Safnoau Proffesiynol ar gyfer Addysgu ac Arweinyddiaeth (SAC) i gryfhau dy ddiweddglo.



Sut mae cyfranogiad plant o gartrefi Cymraeg yn cymharu â chyfranogiad plant o gartrefi Saesneg? 

Dangosodd canlyniadau cyfrifiad 2021 bod y nifer o siaradwyr Cymraeg wedi gostwng 1.2% ers 2011, a bod yna ostyngiad o tua 6% ymysg plant 5 i 15 oed (Llywodraeth Cymru, 2022). Ac wrth ystyried nod y Llywodraeth i gyrraedd miliwn o siaradwyr Cymraeg erbyn 2050, byddai’n ddiddorol cymharu cyfranogiad disgyblion o gartrefi Saesneg â’r rheini o gartrefi Cymraeg mewn gwahanol weithgareddau yn yr ystafell ddosbarth. Mewn dosbarth o 25 disgybl oed blwyddyn 1 a 2, penderfynais arsylwi cyfranogiad un disgybl sydd â dau riant sydd yn siarad Cymraeg yn y cartref (Disgybl A), ac un disgybl sydd â dau riant yn siarad Saesneg yn y cartref (Disgybl B). Roedd bron i 79% o ddisgyblion yr ysgol yn siarad Cymraeg yn rhygl yn 2019 (Estyn), a bron i 64% yn siarad Cymraeg yn y cartref. Mae mwyafrif o ddisgyblion yr ysgol yn medru’r iaith. Felly gan ystyried mai Cymraeg ydy prif iaith yr ysgol, ydy cyfranogiad plant o gartrefi Saesneg yn llai na’r rheini o gartrefi Cymraeg, neu ydy eu cyfranogiad yn ddibynol ar ffactor gwahanol?

Un o’r technegau mwyaf effeithiol caiff ei ddefnyddio yn yr ystafell ddosbarth yw ailadrodd ac adalw gwybodaeth flaenorol. Gweler enghraifft clir o hyn ym mhenderfyniad yr athrawes i gychwyn pob dydd â tasg tanio sydd yn adolygu diwrnodau’r wythnos, y misoedd, tywydd a’r wyddor. Dywed Jones ar adalw gwybodaeth yn y dosbarth, ‘my own classroom experiences have shown me the positive benefits and impact that regular retrieval practice can have on both the student and the teacher’ (Jones, 2021, t.7). Mae’n bwysig tynnu sylw at y gair ‘regular’ yn y rhan yma oherwydd fel mae ymchwil cynnar H. Ebbinghaus (1850-1909) yn awgrymu, mae’n bwysig ailadrodd gwybodaeth yn reolaidd er mwyn sicrhau bod y wybodaeth yn cael ei storio yn y cof hirdymor (Bast, 2017). Gyda pobl yn anghofio 80% o’r wybodaeth newydd a ddysgwyd o fewn 24 awr, gellir dadlau fod adalw gwybodaeth flaenorol yn dechneg addysgu effeithiol yn y dosbarth (Bast, 2017), yn enwedig er mwyn dysgu gwybodaeth sylfaenol pob dydd i blant megis dyddiau’r wythnos a’r wyddor. 

Y prif offerynnau arsywli roeddwn i wedi eu defnyddio oedd y Raddfa Leuven ac amserlen arsywli fel gwelir yn atodiad A. Roedd y ddau offeryn yma’n hynod o ddefnyddiol wrth arsylwi oherwydd roedd y Raddfa Leuven yn ddelfrydol er mwyn mesur cyfranogiad y disgyblion, a roedd yr amserlen arsylwi yn caniatáu i mi gadw trefn ar yr hyn roeddwn i’n arsylwi ac yn cofnodi. Noda Gripton (2016, t.110) fod y Raddfa Leuven yn ein cynorthwyo ni i adnabod lefelau uchel ac isel o ymglymiad o fewn amrywiaeth o weithgareddau. Felly o gofio mai arsylwi cyfranogiad disgyblion roeddwn i’n ei wneud, roedd defnyddio’r Raddfa Leuven yn ddefnyddiol iawn er mwyn i mi allu adnabod lefel ymglymiad y disgyblion mewn gwahanol weithgareddau. Ond un o brif anfanteision y Raddfa Leuven yw nad yw’n cydnabod plant sydd ag anghenion dysgu ychwanegol (Learning Journals, dim dyddiad). Pwysig yw nodi dibynadwyedd y ffynhonnell hon oherwydd er bod y cwmni wedi cael ei sefydlu gan weithwyr gofal plant proffesiynol, nid oes unrhyw gyfeiriadau at lle mae’r wybodaeth wedi dod felly mae gofyn bod yn wyliadwrus. Er hyn, nid yw’n berthnasol ar gyfer fy ymchwil oherwydd nid oedd gan y disgyblion roeddwn i’n ei arsywli ADY. Ond gellir dadlau mai anfantais mwy perthnasol ar gyfer fy ymchwil yw gall fy nghanfyddiadau arsywli fod yn ddibynnol ar cyd-destun y disgyblion. Gall disgybl gyfrannu llai ar y diwrnod penodol roeddwn i’n arsylwi am nifer o wahanol resymau gan gynnwys bod rhywbeth wedi digwydd yn y cartref yn ddiweddar, eu bod nhw ddim yn hoffi’r pwnc trafod dan sylw neu hyd yn oed gall fy mhresenoldeb i gael dylanwad ar eu cyfranogiad. Mae’n bwysig ystyried y ffactorau yma oherwydd maent yn amlwg yn cael dylanwad ar beth rydw i’n ei arsylwi ac felly yn cael dylanwad ar yr ymchwil. Er mwyn hwyluso’r arsylwi, roedd y defnydd o amserlen arsylwi yn hynod o ddefnyddiol. Yn dilyn edrych yn nifer helaeth o amserlenni arsywli, credaf taw cymryd rhannau gwahanol o’r gwahanol amserlenni, ac yna ffurfio amserlen sydd yn addas ar gyfer anghenion fy ymchwil oedd orau. Roedd hi’n bwysig dynodi lle i roi cyd-destun y weithgaredd, yn ogystal â lle i nodi sylwadau am y disgyblion yn ystod y weithgared ac hefyd clymu’r Raddfa Leuven i mewn iddo. Gwelir enghraifft o’r amserlen wedi ei llenwi yn Atodiad B. Yn debyg i’r Raddfa Leuven, un o gyfyngiadau’r defnydd o amserlen arsylwi yw ei fod hefyd yn ddibynnol ar gyd-destun y disgybl, yn ogystal â nid oes modd arsylwi popeth sydd yn digwydd.

Fel nodwyd yn flaenorol, roeddwn i wedi penderfynnu arsylwi dau ddisgybl; un o gartref Cymraeg ac un o gartref Saesneg. Wrth i mi osod fy ngwestiwn, roedd hi’n bywisg fy mod yn dewis maes sydd nid yn unig yn ddiddorol, ond sydd hefyd yn foesegol, ac er mwyn sicrhau hynny roedd yn rhaid cadw at ganllawiau moesegol BERA (2018). Mae’r canllawiau yn nodi dylai unigolion gael eu trin yn deg, yn sensitif, gydag urddas ac yn rhydd o ragfarn.  Wrth dynnu sylw penodol at rai o’r canllawiau, mae’n bwysig cael caniatad cyn gnwued ymchwil, mae’n hanfodol ein bod ni’n sicrhau bod ddim niwed yn dod i’r rheini sydd yn cymryd rhan yn yr ymchwil ac hefyd ein bod ni’n sicrhau preifatrwydd ac anhysbysrwydd. Yn amlwg roeddwn i wedi gofyn am ganiatad yr athro cyn dechrau’r ymchwil, a roedd yr ysgol yn ymwybodol mai dyddiau ymchwil oedd yr ymweliad. Petawn i’n gwneud ymchwil gwahanol sydd yn gofyn i’r disgbylion adael tir yr ysgol neu gymryd rhan mewn gweithgareddau anarferol, yna byddai yn sicr angen caniatad y rhieni hefyd. Ond oherwydd taw arsylwi’r disgbylion yn cyfranogi yn eu gweithgareddau pob dydd roeddwn i’n ei wneud, credaf roedd caniatad yr athro yn ddigonol. Yn yr un modd, oherwydd gweithgareddau pob dydd roeddwn i’n arsylwi, nid oedd perygl fod yr ymchwil yn mynd i achosi unrhyw niwed i’r disgbyblion felly nid oedd angen poeni am niwed yn dod i’r disgyblion. Yn olaf, er mwyn sicrhau anhysbysrwydd, reodd angen i mi sicrhau nad oes unrhyw gofnod o enwau’r disgbylion nag unrhyw ddisgrifiadau y gallai ddatgelu unrhyw fanylion personol y cyfranogwyr. 

Cyn dechrau’r ymchwil, roeddwn i’n disgwyl gweld mwy o gyfranogiad gan Disgybl A na Disgybl B. Felly gellir dadlau, cyn i’r arsylwi ddechrau, roeddwn i’n barod yn dangos rhagfarn oherwydd roeddwn i’n disgwyl gweld cyfranogiad uwch gan y disgybl o gartref Cymraeg. Ond gan ddefnyddio’r Raddfa Leuven, roeddwn i’n hyderus y gallwn osgoi’r rhagfarn hynny a chasglu gwybodaeth di-duedd wrth arsylwi. Ond pwysig yw cydnabod fod yna nifer o ffactorau nad oes modd eu rheoli yn gallu cael effaith ar gyfranogiad y disgyblion ar y diwrnod penodol roeddwn i’n arsylwi. Un o’r ffactorau amlycaf yw’r effaith Hawthorne. Effaith sydd yn digwydd pan fydd pobl yn ymddwyn yn wahanol pan maent yn cael eu arsylwi (Catalogue of Bias, 2017). Felly wrth asesu’r canlyniadau, mae’n bwysig ystyried bod fy mhresenoldeb yn gallu effeithio ar gyfranogiad y disgyblion.

Yn ystod y deuddydd, fe wnes i arsylwi’r disgyblion yn cymryd rhan mewn amrywiaeth o weithgareddau. Y ddwy weithgaredd roeddwn i wedi ei arsylwi rwyf am drafod oedd tasg tanio yn y bore ac amser stori ar ddiwedd y dydd. Y dasg tanio oedd gweithgaredd cyntaf y diwrnod. Roedd yr athrawes yn mynd dros yr wyddor, dyddiau’r wythnos, y misoedd a sut roedd y plant yn teimlo. Felly roedd hi’n weithgaredd hwylus gyda thipyn o ganu felly digonedd o gyfleoedd i arsywli cyfranogiad y disgyblion. Roeddwn i wedi penderfynu rhoi sgor o 3 i’r ddau disgybl oherwydd er eu bod yn gwrando ar yr athrawes ar bob adeg, nid oeddent yn fywiog ac yn llawn egni ond yn hytrach, roedden nhw’n gweddol niwtral. Wedi dweud hynny, roedd y disgbyl B  yn aml yn chwarae â’i clip gwallt lliwgar. Er bod hyn yn awgrymu bod ei sylw’n cael ei dynnu’n aml, nid yw lefel y cyfranogiad yn gysylltiedig â iaith y cartref. 

Yr ail weithgaredd oedd amser stori cyn mynd adref. Penderfynais rhoi sgor o 5 i ddisgbyl A, a 4 i ddisgybl B. Llyfr am gi ar y fferm roeddwn nhw’n ei ddarllen. Roedd disgybl A yn aml yn chwerthin ar y stori a synau’r anfeiliaid ac yn ailadrodd y synau gyda’r athrawes, ac roedd yn canolbwyntio ar y stori a drwy’r amser. Yn yr un modd, roedd disgybl B hefyd yn chwerthin ar synau’r anifeiliaid ac yn eu hailadrodd, ond nid i’r un graddau â disgybl A. Ond mae’n rhaid ystyried nad yw eu ymgysylltiad o reidrwydd yn gysylltiedig â iaith y cartref. Mae ffactorau megis y llyfr maent yn eu darllen yn gallu cael effaith ar eu ymgysylltiad; os maent yn darllen llyfr sydd o ddiddordeb iddynt, maen nhw’n mynd i fwynhau’r llyfr yn fwy ac o ganlyniad yn mynd i ymgysylltu’n fwy â’r llyfr. Rwyf yn ymwybodol bod disgybl A â llawer o ddiddordeb yn amaethyddiaeth felly roedd y llyfr dan sylw yn amlwg yn mynd i fod o ddiddordeb iddo felly nid yw’n syndod ei fod yn ymgysylltu â’r stori. Petawn i wedi arsylwi’r dosbarth yn darllen llyfr gwahanol, mae’n ddigon posib byddai fy nghanfyddiadau yn wahanol. 

Felly wrth gyfeirio at y ddwy weithgaredd dan sylw, er bod ambell arwydd sydd yn awgrymu bod cyfranogiad uwch gan y Disgybl A, nid oes cysylltiad amlwg rhwng cyfranogiad disgbylion a’r iaith maent yn siarad adref. Felly mewn gwirionedd, nid yw’n bosib dod i gasgliad pendant ar sail yr ymchwil hwn yn unig. Mae’n hanfodol ein bod ni’n ystyried ffactorau allanol sydd yn gallu cael dylanwad ar ymgyslltiad plentyn â gweithgaredd penodol, boed yn ddiddordeb y disgbyl yn y testun, gwrthdyniadau amrywiol neu hyd yn oed dull addysgu yr athro. Mae yna boisbliadau diddiwedd sydd yn gallu dylanwadu ar gyfranogiad disgyblion felly mae bron yn amhosib datgan yn benodol bod iaith y cartref yn dylanwadu ar gyfranogiad disgyblion. Wrth edrych ar weithgaredd megis canu er enghraifft, os bod yna gyfranogiad uwch gan ddisgybl sydd o gartref Cymraeg, gallai hyn ddeilio o ddiddordeb y disgybl mewn canu yn hytrach na pa iaith maent yn siarad adref. Er mwyn ceisio dod o hyd i ateb mwy pendant, byddai angen arsywli nifer helaeth o wahanol gweithgareddau ac arsylwi nifer o ddisgyblion. Gwaith sydd ddim yn ymarferol i un person. Hyd yn oed ar ôl gwneud hyn, byddai’n rhaid ystyried cyd-destun pob unigolyn. Ond yr hyn sydd yn bwisg i athro wneud yw sicrhau fod pob plentyn ym ymgysylltu â’r dysgu er gwaethaf iaith y cartref a sicrhau’r gorau ar eu cyfer o ran safonau, lles a chynnydd (Llywodraeth Cymru, 2018).

Atodiad A
Sut mae cyfranogiad plant o gartrefi Cymraeg yn cymharu â chyfranogiad plant o gartrefi Saesneg? 
Dyddiad:
Cyd-Destun: 
	Graddfa Leuven

	1.
	Isel iawn:
	Mae’n amlwg bod y plentyn yn dangos arwyddion o fod yn anniddig.
• yn griddfan, yn wylo, yn crio, yn sgrechian;
• golwg digalon, trist neu ofnus neu mewn panig;
• yn ddig neu’n gynddeiriog;
• yn gwneud ystumiau, yn symud traed, yn taflu gwrthrychau, yn anafu eraill;
• yn sugno’i fys bawd, yn rhwbio’i lygaid;
• nid yw’n ymateb i’r amgylchedd, mae’n osgoi cysylltiad, yn encilio;
• yn gwneud niwed iddo/iddi ei hun: yn curo’i ben/phen, yn ei fwrw/bwrw ei hun i’r llawr

	2.
	Isel:
	Mae osgo, pryd a gwedd ac ymddygiad y plentyn yn dangos nad yw’n teimlo’n gartrefol. Fodd bynnag, nid yw'r arwyddion mor amlwg â’r rheini o dan Isel iawn neu nid yw’n mynegi teimlad o anniddigrwydd gydol yr adeg.

	3.
	Cymedrol:
	Mae osgo’r plentyn yn un niwtral. Mae pryd a gwedd ac osgo’r plentyn yn dangos ychydig iawn o emosiwn os o gwbl. Nid oes unrhyw arwyddion o dristwch na phleser, bodlonrwydd nac anniddigrwydd.

	4.
	Uchel:
	Mae’r plentyn yn dangos arwyddion amlwg o fodlonrwydd. Fodd bynnag, nid yw’r arwyddion hyn i’w gweld yn gyson i’r un graddau â’r rheini o dan uchel iawn. 

	5.
	Uchel iawn:
	Yn ystod y cyfnod arsylwi, mae’r plentyn yn wir yn mwynhau.
• mae’n ymddangos yn hapus a serchog, yn gwenu, ac yn llefain o lawenydd;
• mae’n ddigymell, yn ei fynegi/mynegi ei hun ac yn gwbl naturiol;
• yn siarad â’i hun, yn chwarae â synau, yn hymian canu;
• yn hamddenol, nid yw’n dangos unrhyw arwyddion o straen na thensiwn; • yn agored i'r amgylchedd ac mae’n hawdd cyfathrebu ag ef/hi;
• yn fywiog, yn llawn egni, yn serennu;
• yn mynegi hunan hyder a sicrwydd.



	
	Disgybl A
	Disgybl B
	Disgybl C

	Tasg:

	3

	3
	4
	5
	1
	2
	3
	4
	5

	Sylwadau Ychwanegol:






Atodiad B
	
	Disgybl A
	Disgybl B
	Disgybl C

	Tasg: 09/02/2023
Cyflwyniad boreuol
- Sut wyt ti’n teimlo?
- Pa ddydd /mis / flwyddyn yw hi?
- Canu diwrnodau’r wythnos
- mynd trwy’r wyddor

	- Ateb yn gywir
- Sylw yn cael ei dynnu braidd yn hawdd
- Ailadrodd pob llythyren o’r wyddor
- Osgo niwtral – ddim yn gyffrous nac yn annidig
- Gwrando – ddim yn siarad â plant o’i gwmpas



	- Ailadrodd pob llythyren o’r wyddor
- Ateb â pawb arall
- Osgo niwtral
- Troi o amgylch i siarad â’i ffrindiau
- Chwarae â clip gwallt
- Chwarae â sanau ac esgidiau
	

	
	1
	2
	3
	4
	5
	1
	2
	3
	4
	5
	1
	2
	3
	4
	5

	Sylwadau Ychwanegol:





Atodiad C
Adfyfyrio Proffesiynol
Roedd y Dyddiau Ymchwil yn caniatáu i ti ddechrau wneud cysylltiadau rhwng damcaniaeth ac arfer.  Defnyddia’r templed hwn i fyfyrio ar dy brofiad fel ymchwilydd.  

1. Disgrifia UN o'r arsylwadau a gyflawnwyd gennyt.  Beth wnest ti ei ddysgu ohono?
Arsylwais y plant yn gwrando ar stori ar ddiwedd y diwrnod. Sylwais bod y disgybl o gartref Cymraeg yn canolbwyntio’n fwy ar y stori ac yn gwrando’n astud, tra roedd y disgybl o gartref Saesneg ddim yn gwrando mor astud, yn troi o amgylch yn aml yn chwarae â’i clip gwallt.
2. Beth oedd yr heriau a’r cyfleoedd o fod yn sylwedydd nad oedd yn cymryd rhan yn yr ystafell ddosbarth?
Roeddwn i’n arsylwi ar adegau pan roedd y plant yn eistedd ar y mat felly roedd yn gyfle gwych i mi allu eistedd yno heb unrhyw ymyrraeth. Oherwydd hyn roedd hi’n gymharol hawdd i wneud yr arsywli gan taw dim ond gwrando ar yr athrawes a’i hateb oedd angen i’r disgyblion wneud felly roedd hi’n hawdd i mi eistedd yno ac arsylwi. 
3. Yn dy brofiad di, beth oedd manteision a chyfyngiadau’r Raddfa Leuven fel offeryn ymchwil?
Ffocws fy nghwestiwn oedd i gymharu cyfranogiad rhwng disgybl o gartref Cymraeg a disgybl o gartref Saesneg mewn gwahanol gweithgareddau felly roedd y Raddfa Leuven yn offeryn defnyddiol iawn i gymharu cyfranogiad y disgyblion. Yr her mwyaf o ddefnyddio’r Raddfa oedd diffino’r gwahanol gamau. Oherwydd nad oes ffordd pendant o fesur cyfranogiad disgybl, nid oes modd dweud yn hollol hyderus ar ba gam o’r raddfa oedd y disgyblion. 


4. Beth oedd prif bwyntiau dysgu i ti o ran bod yn ymchwilydd yn yr ystafell ddosbarth?
Roedd hi’n bwysig ceisio dod o hyd i’r cydbwysedd rhwng bod yn ymchwilydd a bod yn athro yn yr ystafell ddosbarth. Mae hi bron yn amhosib eistedd yn ôl drwy’r amser ac arsylwi yn unig heb gynnig helpu ac ymyrryd yn y gweithgareddau. Mae dewis cwestiwn sydd yn caniatáu arsywli tra bod y plant yn gwneud tasg â’r athrawes ddosbarth yn llawer o help. Mae hefyd sicrhau bod yr ysgol a’r athrawes ddosbarth yn ymwybodol o bwrpas yr ymweliad hefyd yn llawer o gymorth oherwydd maen nhw’n gallu ein helpu ni gyda’n ymchwiliad.
5. Beth fyddet ti’n ei wneud yn wahanol pe bae ti’n cynnal yr ymchwil hon eto? Pam?
Pe bawn i’n cynnal yr ymchwil eto, byddwn yn arsylwi mwy o ddisgyblion. Dim ond dau ddisgybl roeddwn i wedi arsywli tro yma, un â rhieni Cymraeg a’r llall a rhieni Saesneg, felly tro nesaf byddwn yn dewis disgybl arall sydd â un rhiant yn siarad Cymraeg ac un rhiant sydd yn siarad Saesneg. Byddwn i hefyd yn gwneud mwy o’r arsylwi ar yr ail ddiwrnod yn hytrach na’r diwrnod cyntaf oherwydd erbyn yr ail ddiwrnod byddaf yn adnabod y plant ychydig yn well. 
6. Trafoda unrhyw ddulliau eraill o ymchwil y gallet eu defnyddio yn yr ystafell ddosbarth i wella dy ymarfer. Beth yw’r pethau positif a negyddol?
Dull arall sydd yn ddefnyddiol yw’r defnydd o amserlen arsywli. Un o brif manteision amserlen arsylwi yw bod modd cadw drefn ar yr hyn rydym yn arsywli, a theilwra’r amserlen ar gyfer ein angehnion personol. Gellir dadlau mae anfantais o ddefnyddio amserlen arsywli yw bod gormod o ymdrech ac amser yn mynd tuag at lunio amserlen yn ogystal â’i llenwi. 

